google/wiki40b huggingface dataset:
Sovjetunionens riksvåpen

Sovjetunionens riksvåpen ble tatt i bruk i 1923 og var med mindre variasjoner i bruk som riksvåpen til Sovjetunionens sammenbrudd i 1991. Riksvåpenet er et statskjennetegn som kan kalles et «statsemblem», fordi det ikke følger de tradisjonelle heraldiske regler. Denne typen offentlige kjennetegn finnes i flere land og blir til dels også betegnet som kommunistisk heraldikk.
Skissen til statsemblemet ble vedtatt i det øverste sovjet 6. juli 1923, og innlemmet i grunnloven 1924. Der het det:
 
«Sovjetunionens statsemblem framstiller  på en jordklode innhyllet i solstråler og innrammet av kornaks, med inskripsjonen "Arbeidere i alle land, foren dere!" på seks språk: , , , , , og . Øverst i emblemet er det en femtakket stjerne.» 
 
Ved en ny grunnlov i 1936, var unionen blitt utvidet til elleve stater. Våpenet fikk da elleve bånd, med innskrift de opprinnelige seks språkene pluss aserbajdsjansk, usbekisk, tadsjikisk, kasakhisk og kirgisisk. I 1940 ble antallet stater økt til 16, mens riksvåpenet ble ikke endret før 1946. Da ble det lagt til fem bånd med henholdsvis estisk, latvisk, litauisk, moldovsk og finsk. Det sekstende båndet med finsk tekst ble fjernet igjen 1956, da Karelsk-finske SSR ble gjeninnlemmet i russisk SSR.

Forbilde

Sovjetunionens statsemblem ble forbilde for emblemene til de fleste kommunistiske stater som ble opprettet i tiden etter annen verdenskrig. De har et sentralt motiv med et nasjonalt eller politisk symbol, omkranset av to sammenbundne kornnek eller grener som symbol for landbruk, seier, fred eller annet. I tillegg til de kommunistiske statene innførte republikken Italia et statskjennetegn av samme type da kongedømmet ble avskaffet. Også i vanlige heraldiske våpen forekommer imidlertid skjold omgitt av en krans av grener, blader, kvister, kornnek og lignende.
Etter at kommunistregimene i Øst-Europa brøt sammen omkring 1990, har alle avskaffet de sovjetinspirerte statssymbolene, og de fleste har gjeninnført tradisjonelle heraldiske riksvåpen, ofte identiske med førkrigstidens. Kongekroner og andre monarkiske symboler har i mange tilfeller fulgt med, selv om ingen av statene har gjenopprettet monarkisk styreform. Også Sovjetunionens viktigste  etterfølgerstat Russland, har gjeninnført de heraldiske symbolene fra før 1917, inkludert tsardømmets kroner. Hviterussland innførte etter Sovjetunionens oppløsning et heraldisk riksvåpen (i prinsippet identisk med Litauens), men gikk i 1995 tilbake til sovjettidens statssymbol og flagg.
Laos, Mosambik og Tadsjikistan er eksempler på stater som fremdeles bruker sovjetinspirerte statssymboler.
Erik Næsbak Brenden

Tidlig karriere i Nybergsund

Han ble tatt med på A-laget før sesongen 2011 etter overbevisende treningskamper for A-laget før starten av 1. divisjon. Erik er sønn til Ola Brenden som for tiden trener Nybergsund Trysil. Brenden debuterte for Nybergsund Trysil mot Mjøndalen 10. april i andre serierunde av Adeccoligaen 2011, da han kom inn i det 85. minuttet i en kamp Nybergsund Trysil tapte 5-2. Han scoret sitt første mål mot Strømmen i siste runde av Adeccoligaen 2012.
Han ble tatt ut til å representere Norge G18 i et dobbel oppgjør mot Skottland 23, og 25. august 2012. Han debuterte i det første oppgjøret, en kamp Norge tapte 2-1. Han scoret sitt første landslagsmål i 3-2 seieren i det andre oppgjøret to dager senere.

Lillestrøm

26. november 2015 skrev Brenden under på en toårskontrakt med Lillestrøm i Tippeligaen.

Annet

Brenden har også spilt inn en spillefilm sammen med Anders Baasmo Christiansen i 2004. Filmen het Iver og er spilt inn i Elverum svømmehall.
Rocketeer (film)

Rocketeer er en amerikansk eventyrfilm fra 1991.

Handling

I 1930-tallets Hollywood finner den unge piloten Cliff Secord av en del topphemlig prototyper I en jetpack skapt av Howard Hughes. Plutselig  blir Cliff inndratt i en kamp med både nazister og mafia som alle vil ha tak i den nya teknologin. Med hjelp av hans mentor og mekaniker Peavy blir Cliff en flyvende superhelt.

Om filmen

Rocketeer ble regissert  av Joe Johnston. Filmen er basert på tegneserien Rocketer.
Victor Borge (bassist)

Utstyr

Borge bruker Yamaha basser, Rotosound strenger, Tecamp Bad Bull forsterker, Tecamp Bad Cab høyttaler, Universal Audio 1176 kompressor, AKG trådløstsystem, Korg tuner, BAE og Focusrite DI.
Ricky van Wolfswinkel

Klubbkarriere

Van Wolfswinkel begynte sin seniorkarriere i den nederlandske klubben Vitesse, hvor han fikk sin førstelagsdebut i kampen mot Sparta Rotterdam i april 2008. Han fikk kun én kamp i 2008-sesongen, men i 2008/2009-sesongen spilte han over 30 seriekamper og scorte åtte mål for Vitesse. Ti dager etter sesongavslutningen signerte han under på en kontrakt med serierivalen FC Utrecht. I media ble det fremstilt flere kilder angående overgangssummen, som ble rapportert til å ligge mellom tre og fem millioner euro.
På sin første sesong i Utrecht scorte van Wolfswinkel syv mål på 31 kamper i Eredivisie, samt fire mål på fire kamper i den nederlandske kvalifiseringen til Europaligaen. Den 31. august 2015 ble van Wolfswinkel lånt ut fra Norwich City FC til den spanske klubben Real Betis.

Internasjonal karriere

Van Wolfswinkel har representert Nederland på nivåene U19 og U20. Han ble kalt opp til det nederlandske landslaget av landslagstrener Bert van Marwijk i august 2010, og fikk sin landslagsdebut for Nederland som innbytter for Roy Beerens i vennskapskampen mot Ukraina den 11. august.
Arbeidsgiver

En arbeidsgiver er en som yter vederlag i form av lønn til en person som er engasjert for å utføre arbeid. Dette gjelder også et enkeltstående oppdrag eller et spesielt avgrenset arbeid, når det foreligger et ansettelsesforhold, dvs et arbeidsforhold basert på en arbeidsavtale.
Det finnes en lang rekke rettsregler om partene og ytelsene i ansettelsesforhold, særlig det vi betegner som arbeidsrett og loven av 17. juni 2005 nr 61 om arbeidsmiljø, arbeidstid og stillingsvern mv. (arbeidsmiljøloven). Der er det lovbestemmelser for å sikre rettighetene for de ansatte hos en arbeidsgiver, for såvidt gjelder lønn, arbeidstid, arbeidsmiljø, vern mot diskriminering, permisjon, oppsigelse, avskjed m.v. Det finnes også forskrifter og andre lover av betydning for arbeidsgivere og arbeidstagere, bl.a. om helse, miljø og sikkerhet (HMS), og om rett til ferie.
For flere regler i skatte- og avgiftslovgivningen er det avgjørende om det foreligger et arbeidsgiverforhold eller ikke; bl.a. for arbeidsgiveravgift, skattetrekk og rapportering til myndighetene, eller for merverdiavgift.
Dersom det ikke er et ansettelsesforhold mellom den som betaler og den som gjør arbeidet, brukes betegnelser som «oppdragsgiver», kjøper o.l. I spesielle kontraktsforhold kan den som betaler være betegnet som kunde, klient, byggherre m.fl. I forholdet mellom profesjonelle tjenesteytere og privatfolk, betegnes den private parten som forbruker, for eksempel i loven om håndverkertjenester for forbrukere og bustadoppføringslova.

Private og offentlige arbeidsgivere

En arbeidsgiver kan være en bedrift, bl.a. et aksjeselskap, en ideell eller kommersiell organisasjon, en forening eller en enkeltstående privatperson.
Offentlige myndigheter og organer er arbeidsgivere, bl.a. stat, kommune, direktorater, kirken, forsvaret osv.

Flere typer lønn eller vederlag

En arbeidsgiver gir i noen tilfeller arbeidsvederlag i form av naturalytelser (for eksempel fri kost og losji) eller utgiftsgodtgjørelser (f. eks. bilgodtgjørelse).
Dersom betaling til arbeidstaker foregår uten lovpålagt skattetrekk, arbeidsgiveravgift og rapportering til skatte- og avgiftsmyndigheter, kaller vi det svart arbeid. Slikt arbeid kan medføre straff, tilleggsskatt og andre sanksjoner.
Vikram Chandra

Privatliv

Chandra ble født i New Delhi i 1961. Han er sønn av dramaturgen og manusforfatteren Kamna Chandra og forretningsmannen Navin Chandra. Hans søster Tanuja Chandra er regissør og manusforfatter, og hans andre søster Anupama Chopra er filmkritiker og filmkonsulent. Han er gift med forfatter Melanie Abrams.
EM på skøyter 1929, menn

EM på skøyter 1929, herrer ble avholdt på Eisstadion i Davos, Sveits den 19. til 20. januar. Tittelforsvarer var finnen Clas Thunberg, som i 1928 vant EM på Frogner stadion i Oslo, Norge.  Ivar Ballangrud, Norge ble europamester.
Kamtsjatkahalvøya

Kamtsjatkahalvøya (russisk: полуо́стров Камча́тка) ligger ved stillehavskysten i det østre Sibir i Russland, rett nord for Japan. Halvøya er omkring 1 250 km lang og dekker et areal på ca. 472 300 km². Vest for halvøya ligger Okhotskhavet. Administrativt tilhører halvøya Kamtsjatka kraj.
Det sentrale dalføret og elva Kamtsjatka er flankert av stor vulkanisk aktivitet. Det finnes omkring 160 vulkaner på halvøya, hvorav 29 fortsatt er aktive. Halvøya har faktisk den største tettheten av vulkaner i verden, og 19 av dem står på UNESCOs verdensarvliste. Den høyeste av disse er Kljutsjevskaja Sopka, der toppen ligger 4 750 moh. Den mest slående er allikevel kanskje Kronotskij, som har en nærmest perfekt konisk form og av mange regnes som en av verdens aller flotteste vulkaner. De fleste vulkanene tilhører Sredinnyjfjellene.
Halvøya har også et slående plante- og dyreliv, der den enorme kamtsjatkabjørnen, en lite anerkjent genetisk variant av brunbjørn, helt klart tilhører verdens aller største bjørner. Den blir nesten like stor som kodiakbjørnen. Noen mener sågar at denne bjørnen kan være selve opphavet til kodiakbjørnen. Halvøya er også kjent for sitt fantastiske laksefiske, forekomster av blåhval like på utsiden av kyststripen. Av de 1 168 plantene som finnes på halvøya er hele 10 % knyttet til bestemte områder (endemiske), hvorav flere kun finnes rundt de geotermiske kildene (geysir) og vulkanene.
Sibirtsevo

Sibirtsevo (russisk Сибирцево) er en landsby i Tsjernigov-området i Primorskij kraj nær Stillehavet. Stedet huser 60. motoriserte infanteribrigade. I 2016 bodde det 8 339 innbyggere der.
Verdenscupen i hurtigløp på skøyter 2006/07

Sesongen 2006-07 i verdenscupen i hurtigløp på skøyter begynte 10. november i Heerenveen, Nederland og ble avsluttet 4. mars i Calgary, Canada.
Colias

Navnet

Det latinske navnet, kommer av det greske ordet Colias, som er navnet på en høyde, nær Attica (Hellas), der et tempel ble reist for gudinnen Afrodite.

Utseende

Colias-artene er en nokså enhetlig gruppe utseende-messig. De er middelsstore sommerfugler, vingespennet er mellom 40 og 50 millimeter for de aller fleste artene. Vingene er avrundede, hvite, gule eller lyst grønnlige, nesten alltid med mørk ytterkant på oversiden.  Roten, det innerste leddet, av antennen og vingefrynsene har rødlige farger, fra rosa til vinrød.

Levevis

Flukten er rettlinjet og rask. Ofte sitter sommerfuglen i solen, da stiller den kroppen slik at solen faller inn fra siden, mens den folder sammen vingene, rett opp fra kroppen.
Colias-artene lever i åpne områder, gjerne der det er litt fuktig. Flere av artene er blant de sommerfuglene som går lengst mot nord og høyest opp i fjellet. Larvene lever på planter i erteblomstfamilien (Fabaceae). Overvintringen skjer i larvestadiet.

Utbredelse

Finnes i de tempererte og kalde områdene på den nordlige halvkulen. De fleste artene lever i fjellområdene i Sentral-Asia. I Norge finnes noen arter som bare lever i fjellet eller i fjell og myrområder, mjeltgulvinge  (Colias hecla), polargulvinge (Colias werdandi) og myrgulvinge (Colias palaeno).
Anze

Anze (kinesisk: 安泽县; pinyin: Ānzé Xiàn) er et fylke i provinsen Shanxi i Folkerepublikken Kina. Det er del av byprefekturet Linfen.
Befolkningen var på 78 997 innbyggere i 1999.
TOPS-10

TOPS-10 (Timesharing / Total Operating System-10) var et tidsdelt operativsystem som ble lansert i 1967 for stormaskinen PDP-10 (også kalt DECsystem-10) fra Digital Equipment Corporation (DEC). TOPS-10 utviklet seg fra den tidlugere "Monitor" programvare for PDP-6 og PDP-10. I 1970 ble det omdøpt til TOPS-10.
Siste versjon var 7.04 som ble lansert i 1988.
Kaja Norena

Familie

Norenas foreldre var maskinist Gullik Hansen og Susanne Annette Marie Møller. Hun ble i 1909 gift med skuespiller Egil Eide. Ekteskapet ble oppløst. Hun ble i 1939 gift annen gang, med advokat Henry Myron Blackmer (1872-1962).

Liv og virke

Norena lærte hos Ellen Gulbranson, debuterte i 1905 med pianisten Hildur Andersen og ble av Bjørn Bjørnson engasjert ved Nationaltheatret i 1907 der gjennombruddet kom i 1909. Hun antok kunstnernavnet Kaja Norena og giftet seg med Egil Eide. 
Hennes ti første år i rampelyset ga en rekke ledende roller i Norge, og deretter utenlands, som i 1924 på La Scala i Milano. Hun oppnådde verdensberømmelse, og opptrådte blant annet i Paris, London og USA. 
Etter hennes annet giftermål, i 1939, flyttet hun til Sveits i 1940, der hun døde i 1968. Hun ble gravlagt i æreslunden på Vår Frelsers gravlund i Oslo.
Max Aitken

Avismagnat

Aitken ga ut sin første avis 13 år gammel. Etter å ha arbeidet innen finans og gjort sin første formue i Canada flyttet Aitken til Storbritannia hvor han raskt ekspanderte videre, spesielt innen aviser. 
Beaverbrook ble en meget betydningsfull avismann og eier av Daily Express, Sunday Express og Evening Standard. Han frisket opp sine aviser og fikk derved et overtak over sine konkurrenter og salget økte dramatisk.
Ved sitt presseimperium ble Aitken meget innflytelsesrik. Dette viste seg for eksempel i krisen i 1936, da hans aviser brettet ut enkletheter om kong Edward VIIIs forhold til den skilte amerikanerinnen Wallis Simpson, og beskrev kongens kontakter med det nazistiske Tyskland. Han ble kjent med Toto Koopman og introduserte henne i Londons High Society. Koopman var tidens mest kjente modell.

Politiker

Etter utbruddet av andre verdenskrig ble Aitken med i regjeringen fra 1940. Han ble da først minister for flyproduksjonen. Som krigsmateriellminister 1941-1944 fortsatte han sin innsats som ubyråkratisk pådriver innen industrien. Etter at Sovjetunionen i 1941 ble med i krigen besøkte Beaverbrook Moskva. Under størstedelen av kriget var han medlem av krigskabinettet og Winston Churchills betrodde. Han var Churchills rådgiver i samband med det konservative partis valgkamp i de første alminnelige valg etter krigsslutt i 1945.

Verker

Blant hans skrifter kan nevnes Canada in Flanders (2 bind, 1916-17), Success (1921), Politicians and the press (1925), og Politicians and the War (1928).
Galtung

Galtung er navnet på to slekter uten kjent tilknytning, en utdød adelsslekt i middelalderen, og en nålevende slekt som fikk adelskap 1646-48.

Den gamle slekten

Den middelalderske adelsslekten Galte, også kalt Galtung, hadde fra omkring 1190 sitt sete på Torsnes i Hardanger. Et særlig fremstående medlem av slekten var riksråd Gaute Eiriksson, som hadde en galte av villsvin som sitt våpenskjold. Slekten døde ut i mannslinjen omkring 1413. Det er ingen kjent tilknytning fra denne slekten til den nålevende slekten med samme navn.

Den nye slekten

På 1500-tallet trer en slekt med navn Galte frem på Torsnes. De skal gjennom kvinneledd ha vært etterkommere av den utdøde adelsslekten, og blant annet det at begge slekter bodde på Torsnes taler for en forbindelse av noe slag, men ingen håndfaste beviser foreligger.
Stamfaren til den yngre slekten er Lauritz Johanneson Galte, som ble født rundt 1519. En etterkommer var Lauritz Johansen Galte, som var en av de største godseierne i Hardanger. Skattemanntallet for 1647 viser at Lauritz Galte eide 32 gårder eller gårdparter i Hardanger, 13 i Sunnhordland og 6 på Voss. Han var far til admiral Lauritz Galte, som fra kongen av Norge fikk stadfestelse på at han tilhørte den norske adelen. Det var altså ikke ment som en nyadling, men som en bekreftelse på eksisterende adelskap.
Den nålevende slekten tilhørte en innflytelsesrik slektskrets i Hardanger-området, blant annet på gårdene Aga og Torsnes, samt med flere kjente sjøoffiserer og admiraler. Slekten har også en villsvinsgalte i slektsvåpenet. Avbildninger av slektsvåpenet og slektningers våpen fra blyglassruter som har vært på Torsnes vises til høyre. For mer informasjon om slektsvåpnene, se egen side om Torsnes.

Adelskap

Adelshistoriker og riksarkivar Henrik Jørgen Huitfeldt-Kaas anførte i en artikkel fra 1885 at slekten inngikk såkalte «ulikebyrdige ekteskap» i perioden 1670–1870, og at det førte til at slektens adelspreg falt bort. Det er uvisst om slektens adelskap falt bort formelt sett, for de gamle ekteskapsbestemmelsene fra adelsveldet på 1500-tallet gikk mer eller mindre ut av bruk etter at den kongelige enevelden ble innført i 1660. Hele slekten levde omkring 1800 i bondestand, blant annet på den gamle ættegården Torsnes i Jondal, Hardanger, der slektsmedlemmer fortsatt bor. Fra slutten av 1800-tallet lever deler av slekten i borgerstand, blant annet som embedsfolk, byborgere, leger, tannlege, gullsmed, advokater og andre jurister. Denne delen av slekten er tatt med i Danmarks Adels Aarbog.
Vold Idrettsforening

Fotball

Vold IF sitt A-lag i fotball spiller for øyeblikket i 6. divisjon. Selv om seniorlaget ikke er å finne i de høyeste divisjonene, satser laget på breddefotball, og har fem aldersbestemte lag. Laget spiller sine hjemmekamper på Vold Stadion.
Johanne Kolstad

Biografi

Tidlig hevdet Johanne Kolstad og Nusse Braskerud seg godt mot guttene, men de ble nektet å delta i renn på lik linje med guttene, og måtte i stedet nøye seg med å åpne rennene eller hoppe mellom guttenes/mennenes to omganger. Sin første verdensrekord satte Johanne Kolstad i Odnesbakken i Søndre Land 18. januar 1931, da hun hoppet 46,5 meter.
OL i Lake Placid i 1932 satte fart i amerikanernes interesse for vintersport, ikke minst skihopping. De neste årene ble det bygget flere hoppbakker i USA, og det ble arrangert en rekke populære oppvisningsrenn. Johanne Kolstad ble i 1933 invitert av Norge Ski Club i USA, og turnerte over hele Nord-Amerika i hele 5 år. Kolstad ble svært populær, og ble blant annet kalt The Queen of Skis og The Wonder Girl. Sportslig og karrieremessig høydepunkt nådde hun 6. mars 1938, da hun satte sin fjerde og eneste «offisielle» verdensrekord med 72 meter i Berlin, New Hampshire, USA. Denne rekorden ble stående i 35 år fram til Anita Wold nådde 73 meter i 1973.
Bacong

Bacong (Bayan ng Bacong) er en kommune på Filippinene. Kommunen ligger på øya Negros, og tilhører provinsen Negros Oriental. Folkemengden var på 36 527 innbyggere ved folketellingen i 2015.
Vesla

Handling

Niåringen Vesla er evnemessig seint utviklet. Spørsmålet er om hun skal gå på spesialskole eller integreres i ordinær grunnskole? Filmen forteller om den formiddagen når foreldrene skal skrive under på at datteren skal begynne fast på spesialskole.
Grundläggande militär utbildning

Grundläggande militär utbildning (GMU) er den grunnleggende opplæringen i Sveriges forsvar, og første skritt for nyansatte soldater.
GMU erstattet vernepliktsforsvarets grunnleggende soldatutdanning, GSU. Men liksom GSU har GMU tre måneders grunnopplæring før de nye soldatene fortsetter sin karriere. Nå kan de som påbegynner en bane innen forsvaret velge hvordan de vil fortsette sin militære fremtid, om man oppfyller de krav som forsvaret stiller, eller vil gå videre innen hjemmevernet. GMU kan forenklet sies å ligne en kort verneplikttjeneste. Det er først etter GMU at man kan opptas til aspirantutdanningen i det svenske forsvaret.
Den som deltar i GMU benevnes rekrutt.
Slaget ved Kapp Ecnomus

Innledning

Etter slaget ved Agrigentum bestemte romerne seg for å bygge en flåte og utfordre Karthagos dominans i Middelhavet. Romernes manglende erfaring ble kompensert ved bruk av corvus, et beleiringsinstrument som gjorde det mulig for romerne å borde skip og utkjempe nærkamper til sjøs. Serien av romerske sjøseire, som for eksempel ved Mylae, gav romerne selvtillit til en invasjon av karthagensk land i Afrika.
En slik operasjon krevde en enorm mengde med skip for å transportere de romerske legionene og deres utstyr til Afrika. Karthagos flåte patruljerte kysten av Sicilia og tvang dermed romerne til å transportere sine styrker i militærbåter, som triremer og quinqueremer, med begrenset lastekapasitet. Derfor bygde romerne en større flåte, omtrent 200 skip, for å gjøre kryssingen av Middelhvaet mer sikker. Konsulene Marcus Atilius Regulus og Lucius Manlius Vulso Longus fikk kommandoen. Karthagenerne på sin side ville ikke la denne trusselen få passere i fred, og sendte en tilsvarende flåte til Sicilia for å stoppe romerne, anført av Hanno den store og Hamilcar (seierherren ved Drepanum, ikke Hannibal Barca).

Ettervirkning

Etter slaget gikk romerne i land på Sicilia for å hvile og reparasjon. Bevisene på de erobrede, karthagenske skipene ble sendt til Roma for utsmykking av det romerske podium ved Forum, som følge av tradisjonene startet ved Mylae. Ikke lenge etter seilte romerne til Afrika for å begynne erobringen av Karthago. De etterfølgende slagene ble derfor utkjempet på karthagensk jord, med seirer til begge parter.
Samalkot gasskraftverk

Samalkot gasskraftverk er et gasskraftverk under bygging i delstaten Andhra Pradesh i India. Det har en installert produksjonskapasitet på 220 MW, som skal utvides til i alt 2.600 MW. Operatør er energiselskapet Reliance Power, som er en del av konglomeratet Reliance Group.
Fyresdal Bygdemuseum

Øyskogen

Øyskogen er et antall fredede kjempefuruer, og et gravfelt som ifølge herredsskogmester Einar Stoltenbergs registreringer sommeren 1939 besto av over 20 gravhauger. Under Telemark fylkeskommunes kulturhistoriske registreringer (2004–2005) ble 18 av disse gjenfunnet.  Gravfeltetet er i stor grad lokalisert innenfor et sekundært oppført steingjerde, haugene er dekket av gressplen og pent holdt. Det ligger midt i sentrum av Kyrkjebygda i Fyresdal kommune, på gnr 36 bnr 1 og 97, og utgjør idag en del av Fyresdal Bygdemuseum. 
Bygdemuseet omfatter i tillegg til funnene i Øyskogen blant annet et titall gamle hus fra senmiddelalder og fremover, eiendommen Øystad i Folkestadbyen, et gammelt bakeri, og et bygg med utstilte oldfunn, fra jernalder, vikingtid og middelalder.
Hvert år spilles Olsokspelet og det arrangeres bygdedager (marked) og aktivitetsdager.
Fyresdal Bygdemuseum er også Fyresdal kommunes tusenårssted.
Battery Park City

Battery Park City er et område på sørvestspissen av Manhattan i New York. Området er en kunstig utvidelse av øya Manhattan, og ble til etter at man fylte igjen et 0,4 km² stort område av Hudsonelva, hovedsakelig i forbindelse med konstruksjonen av World Trade Center på 1970-tallet. 917 000 m³ masse gikk med til å bygge ut denne delen av Manhattan, som blant annet huser World Financial Center.
Battery Park City har navn etter parken Battery Park like sør for området. Mot øst grenser Battery Park City mot Financial District og TriBeCa.